**Biopsi ry:n hallituksen kokous 12/2021**

**Discord, 19.8.2021 kello 17.00**

**Läsnä:** Frans Ek, Lauri Seppälä, Essi Koho, Jenni Keränen, Laura Lassila, Kaisla Walls ja Tuulikki Suomela

**Lisäksi:** Emmi Eskelinen ja Iiris Mustonen

ASIALISTA

1. **Kokouksen avaus**

Puheenjohtaja avasi kokouksen ajassa 17:03.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
2. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Jenni Keränen ja Essi Koho.

1. **Esityslistan hyväksyminen työjärjestykseksi**

Esityslista hyväksyttiin työjärjestykseksi sellaisenaan.

1. **Ilmoitusasiat**

Alumneille on yritetty luoda sähköpostilistaa, mutta tämä ei ole vielä onnistunut.

Kahvitustavaroista tehtiin kerhiksen siivouksen yhteydessä lista, joka löytyy nyt hallituksen dropboxista.

Yliopisto teki uudet linjaukset koronaturvallisuudesta, yliopiston tiloissa saa olla maksimissaan 50 henkilön porukalla maskien ja turvavälien kanssa. Kerhis on käytettävissä, kunhan maskeista ja turvaväleistä huolehditaan.

Kulttuurivastaavamme Ella Lampela on eronnut vastaavuustehtävästään.

Laura Lassila sai intran laajemmat käyttöoikeudet.

Meille on tullut viesti mertensuojelujärjestöltä, viestissä kerrotaan avoimista harjoittelupaikoista luonnontieteiden opiskelijoille. Viesti pitäisi välittää Biopsin jäsenistölle joko erillisellä sähköpostilla tai seuraavan viikkotiedotteen yhteydessä.

1. **Vastaavuuksien täydentäminen**

Vahvistettiin Miina Hoikka Biopsin kerhisvastaavaksi sekä ja kioski- ja hankintavastaavaksi.

Kulttuurivastaavan pesti on toistaiseksi täyttämättä, kulttuuritapahtumia tuskin saadaan tänä syksynä järjestettyä.

1. **Raha-asiat**

Rahastonhoitaja ei ollut paikalla, joten raha-asiat käsitellään seuraavassa kokouksessa.

1. **KopoSopo**
2. **Kopoinfo**

Keskiviikkona 25.8. aamulla on noin tunnin pituinen kopoinfo, joka pidetään etänä. Jenni Keränen informoi biopsilaisia asiasta sähköpostilla.

1. **Tuutorointi**
2. **Korona**

Orientaatioviikon ohjelma on suunniteltu koronarajoitukset huomioon ottaen, eli sisätiloissa ollaan 10 hengen ryhmissä ja ulkona maksimissaan 50 ihmisen porukalla.

1. **Kv-tuutorointi**

Kv-tuutorointi on hoidossa, kv-tuutoroinnin ja perus tuutoroinnin välinen koordinaatio toimii.

Kaikille aloittaville maistereille voisi luoda oman englannin kielisen whatsapp ryhmän. Aloittaville maisteriopiskelijoille voisi järjestää yhteisen tapahtuman, jotta maisterifuksit pääsisivät tutustumaan muihin.

Maanantaina 23.8. klo 13 - 14.45 on kandeille tutkinto-ohjelma info, jonka yhteydessä pidetään hallitusesittely. Tarkempaa aikataulua selvitellään. Olisi hyvä, jos mahdollisimman moni hallituslainen pääsisi esittäytymään. Voisimme esittäytyä erikseen myös maisterifukseille.

1. **Tapahtumat**
2. **Menneet**

Ei menneitä tapahtumia viime kokouksen jälkeen.

1. **Tulevat**
2. **Biopsi goes mökki**

Biopsin perinteinen mökkitapahtuma järjestetään kokousta seuraavana viikonloppuna, osallistujia on 25. Majoittumiset on hoidettu siten, että yhdessä paikassa ei nuku enempää kuin 10 henkilöä. Biopsilaisilta voisi kysellä, millaisia tapahtumia he kaipaisivat syksylle.

1. **Pääkaupunkiseudun excu 28.10.**

Excursion suunnittelu sujuu hyvin, yrityksiä ei ole vielä kyselty mukaan. Pidetään excursion yhteydessä yhteinen tapahtuma Inkubion kanssa. Tavoitteena oli alun perin olla yön yli pääkaupunkiseudulla, mutta opiskelijabudjettiin sopivaa majoitusta on pandemian takia hankala saada. Inkubion edustaja puhui mahdollisesta majoituspaikasta, mutta Lauri Seppälä ehdottaa, että tehdäänkin vain päivän kestävä excursio. Suunnitelmia voidaan vielä muuttaa, mikäli hyvä majoituspaikka löydetään. Päätettiin, että yritystiimi osallistuu excursioon kuuluvien yritysvierailuiden järjestämiseen.

1. **Yhteistapahtuma Kulti ry:n kanssa**

Kulti ry tahtoo järjestää excursion Tampereelle ja järjestää Biopsin kanssa yhteisen tapahtuman. He olivat alun perin suunnitelleet tulevansa syyskuussa, mutta ehdottivat nyt uutta päivämäärää marraskuussa. Uusi päivämäärä sattuu olemaan vujuviikolla, joka varattaisiin mielellään Biopsin omille tapahtumille. Päätettiin, että ehdotetaan jotain toista päivää, mutta mikäli mikään muu päivä ei sovi, niin koitetaan saada yhteistapahtuma mahtumaan vujuviikolle. Budjettiasiat eivät lähtökohtaisesti muutu, vaikka tapahtuma olisikin vujuviikolla.

1. **Fuksitapahtumia**

Kokousta seuraavalla viikolla on orientaatioviikko. Tiistaina on aloitussauna, joka järjestetään osissa siten, että kaksi tuutorryhmää kerrallaan on saunalla. Suunnitelmissa oli, että muut ryhmät voisivat olla Arvolla, mutta kulkuoikeudet Arvon useisiin tiloihin ovat vain 7:30 – 16:00 eikä sopivaa tilaa välttämättä saa varata illaksi. Arvon sijaan harkitaan tapahtuman järjestämistä erinäisissä opiskelija-asuntojen kerhotiloissa. Loimun edustaja tulee puhumaan fukseille tapahtuman yhteydessä.

Aloitussaunan lisäksi ollaan normaalisti järjestämässä kampuskierrokset, Pyynikin munkkiexcu, ulkopelipäivä Bionerin kanssa ja mahdollisesti peli-ilta Tavernassa. Tiistaina 31. päivä on fuksisitsit, jotka järjestetään näillä näkymin ulkona kesäteatterilla. Vanhempia opiskelijoita voi tulla mukaan sitseille, joiden aikataulu varmistuu myöhemmin.

1. **Kirjastopalveluiden kehityksen opiskelijaedustaja**

Yliopisto aikoo luopua Arvon kirjaston tiloista. Yliopiston kirjaston palveluiden kehittämiseen kuitenkin otetaan opiskelijoita mukaan. Arvolta halutaan kaksi opiskelijaedustajaa, yksi lääkikseltä ja yksi Biopsilta. Opiskelijaedustajan rooli on tällä hetkellä erittäin epäselvä, eikä tiedetä, miten paljon aikaa edustajana toimiminen käytännössä veisi tai miten paljon vaikuttamismahdollisuuksia olisi. Epäselvyyden vuoksi kukaan kokouksessa paikalla olleista ei ollut halukas opiskelijaedustajan roolin ottamiseen.

1. **META**

Nucleukseen ollaan yhteydessä vujulahjan postittamisesta.

Luonnontieteilijöiden jouluristeilyn järjestämiseen kaivataan biopsilta yhteyshenkilöä, tosin risteilyä ei välttämättä voida järjestää ollenkaan pandemian takia.

Fuksisuunnistus ollaan järjestämässä, meidän tuutorimme järjestävät yhden rastin.

1. **Seuraavan kokouksen ajankohta**

Seuraava kokous pidetään 30.8. klo 17:00. Kokous pidetään Arvolla ja sitä varten varataan luentosali.

1. **Kokouksen päätös**

Kokous päätettiin ajassa 18:14.